એક તો પહેલેથી જ આપણે ત્યાં માનસિક અસ્થિરતાના રોગીઓમાં દિવસે દિવસે વધારો થઈ રહ્યો છે, ત્યાં આવું ઘોંઘાટિયું સંગીત સાંભળીને ગાયો જે દૂધ આપશે એ દૂધ પીનારાઓની માનસિક સ્થિરતા તો એક બાજુ રહી પણ એ લોકોને બિચારાઓને બંને પગે સ્થિર ઊભા રહેવાનાંય ફાંફાં પડી જશે… બંધ કરો, બંધ કરો આ ડિસ્કો સંગીતને… તમારે જો અમારી ગાયમાતાને સંગીત સંભળાવવું જ હોય તો કૃષ્ણની વાંસળીના સૂર સંભળાવો, કેમ કે આવા સૂરની અસરવાળું દૂધ પીવાથી સમાજમાં એકપણ નવો અસુર પેદા નહીં થાય…